Catalunya és un pol d'atracció d'estudiants i de talent investigador, amb infraestructures i entitats de recerca de primer nivell.
El sistema universitari i de recerca representa l'1,5% de l'ocupació catalana, amb un impacte econòmic de l'1,7% sobre el PIB, multiplicant per mes de 4 cada euro públic invertit i genera 5 llocs de treball per cada investigador permanent.
El sistema català d'educació superior, investigació, desenvolupament i innovació és molt ampli i dinàmic, està format per 12 universitats (8 de les quals ubicades a Barcelona), més de 60 centres d'investigació, del quals 40 centres són CERCA (75% ubicats a la província de Barcelona), 7 dels quals vinculats a hospitals d'última generació, 3 grans infraestructures, 3 grans centres tecnològics i 33 parcs científics i tecnològics.
Trobareu aquí informació pràctica per la vostra estada a Catalunya.
En aquest apartat podeu trobar informació d'utilitat per viure o fer una estada a Catalunya:
Informació del país, com aprendre la llengua, el funcionament de l'educació, la salut o els serveis socials.
Barcelona Activa (portal de l'Ajuntament de Barcelona) aplega iniciatives per tal d'atraure talent i facilitar l'establiment d'emprenedors, investigadors i altres persones altament qualificades a Barcelona.
Iniciativa per fomentar l'arribada a Catalunya de projectes d'inversió de nova activitat de recerca.
Informació sobre els museus, cinemes, arxius, patrimoni, cultura popular, biblioteques i altres propostes culturals.
Tot el que cal saber per fer turisme per Catalunya: descobrir l'oferta gastronòmica, d'activitats, indrets interessants, planificar les sortides, etc.
Eines i portals que ajuden a aprendre català (diccionaris, assessorament, política lingüística, etc.) així com conèixer els mitjans de comunicació que hi ha a l'abast.
Eina en línia per l'ensenyament i aprenentatge de la llengua catalana.
Ofereix un total de 12 cursos amb modalitat lliure o amb el suport d'un tutor.
Catalunya té un model sanitari mixt, que integra en una sola xarxa d'utilització pública tots els recursos sanitaris, siguin o no de titularitat pública.
Els extrangers que fixen la seva residència a Catalunya, un cop empadronats, hauran de comprovar el seu dret a l'Assistència Sanitaria, depenent del seu estat laboral, a través de l'Institut Nacional de la Seguretat Social.
Un cop acreditat, podran sol·licitar la Targeta Sanitària Individual (CapSalut) al Centre d'Atenció Primària (CAP) que li correspongui per zona.
Les persones estrangeres que resideixen habitualment a Catalunya podran acreditar, amb models oficials, el seu dret a les prestacions sanitàries.
Aquests models han de ser expedits per l'organisme competent del seu país d'origen.
Alguns països han signat un Conveni Europeu de Seguretat Social.
Els comunitaris que es desplacin per la Unió Europea per a una estada temporal (fins a 3 mesos) podran rebre assistència sanitària si presenten la targeta sanitària europea (TSE).
Els extracomunitaris que resideixin temporalment a Catalunya (màxim 3 mesos) han d'informar-se al seu país d'origen sobre la documentació necessària per accedir a les prestacions sanitàries públiques o s'hauran de fer càrrec de les despeses sanitàries que rebin.
Els estudiants, per a estades superiors a 3 mesos, hauran de tenir una assegurança mèdica.
Document personal i intransferible que acredita el dret a rebre les prestacions sanitàries als ciutadans comunitaris, que resulten necessàries des d'un punt de vista mèdic, durant una estada temporal per motius de feina, estudis, turisme, al territori de la UE, de l'EEE i a Suïssa, tenint en compte la naturalesa de les prestacions i la durada de l'estada, d'acord amb la legislació.
Aquesta targeta és individual i es vàlida per dos anys.
En el cas de l'Estat espanyol la lliura l'Institut Nacional de la Seguretat Social (INSS) i no serveix si el motiu del desplaçament a un altre país és per rebre un tractament mèdic específic.
Integrat per 12 universitats aplega prop de 220.000 estudiants i una oferta universitària de més de 500 titulacions, el sistema universitari català inclou 7 universitats públiques i 4 privades, així com una universitat no presencial creada a iniciativa de la Generalitat de Catalunya i la Universitat Nacional d'Educació a Distància (UNED).
El sistema està pràcticament adaptat per la Declaració de Bolonya, que està vigent en gran part dels estats de la UE i extracomunitaris a fi i efecte d'integrar-se en l'Espai Europeu d'Educació Superior.
Study in Catalonia (Informació dels programes d'estudis del sistema universitari català)
Secretaria d'Universitats i Recerca, Generalitat de Catalunya
El sistema educatiu a Catalunya es divideix en ensenyament obligatori i ensenyament no obligatori.
L'ensenyament obligatori bàsic, integrat per l'educació infantil, primària i educació secundària, comprèn deu anys d'escolarització i es desenvolupen entre els tres i els setze anys d'edat.
L'ampliació de l'educació obligatòria s'emmarca en una única estructura fins als setze anys, que es caracteritza per l'atenció a la diversitat, la diversificació del batxillerat en quatre modalitats (arts, humanitats i ciències socials, ciències de la naturalesa i de la salut, tecnologia), i l'organització modular en els cicles formatius de la formació professional.
El sistema educatiu actual classifica els ensenyaments en:
Departament d'Educació de la Generalitat de Catalunya
Hi ha un ampli ventall de possibilitats d'allotjament per a estudiants i investigadors forans a Catalunya.
La principal opció són els pisos de lloguer, que es regeixen per la LAU (Llei d'Arrendaments Urbans) i les residències universitàries.
Barcelona Centre Universitari - BCU (Serveis de suport personalitzats per cercar l'allotjament més adequat, així com activitats per la vida extra-acadèmica de la comunitat universitària i científica forana)
RESA - Residències Universitàries
ÀGORA BCN - Residència universitària
Melon District - Residència d'estudiants
Borsa d'habitatge de la Universitat Rovira i Virgili
Servei d'Extensió Universitària de la Universitat de Lleida
CIAE - Centre d'Informació i Assessorament als Estudiants
Oficina de Mobilitat - Universitat de Vic